open-index/open-wikipedia-markdown huggingface dataset:
אמר יוקאן

**אמר יוקאן** (בסלובנית: **Amer Jukan**; נולד ב-28 בנובמבר 1978) הוא כדורגלן סלובני המשחק בעמדת הקשר בדלאך/דראו.

## קריירה
יוקאן נולד בגראצ'ניצה שבבוסניה והרצגובינה, אז חלק מיוגוסלביה. יוקאן, התחיל את הקריירה שלו במרסוניה המקומית. לאחר פרוץ מלחמת יוגוסלביה, ברחה משפחתו לסלובניה והצטרף לקופר. בקיץ  חתם במורה, בה שיחק 19 משחקי ליגה. בקיץ  חזר לברטסטבו גרצ'אניצה, קבוצת נעוריו. בקיץ , יוקאן חתם במרסוניה.

בקיץ , יוקאן חתם בהפועל פתח תקווה מליגת העל. ב-22 באוגוסט 2004, יוקאן ערך את הופעת הבכורה שלו בקבוצה בניצחון 0-1 נגד הפועל תל אביב, בו בישל את שער הניצחון של קבוצתו. בעונתו היחידה בפתח תקווה, רשם 32 הופעות בליגה וכבש שער אחד ואף זכה עם הקבוצה בגביע הטוטו.

בקיץ , שוחרר מפתח תקווה וחתם באנוסיס נאון פראלימני מליגת העל הקפריסאית. בינואר , יוקאן חזר לקרואטיה וחתם בציבאליה.

בקיץ , חזר לקדנציה שנייה בקופר, בה רשם את עונת השיא בקריירה שלו, בה כבש 8 שערים ב-27 משחקים. בסיום העונה, יוקאן חתם באינטרבלוק ליובליאנה, עמה זכה בגביע הסלובני בסיום העונה. בינואר  חזר לקדנציה שלישית בקופר.

בהמשך הקריירה שיחק בפרימוריה, קרקה, איזולה, בויה, אומאג, אוברדראובורג, דלאך/דראו ודלאך/גאיל.

לזכותו של יוקאן, שתי הופעות בנבחרת סלובניה.

## תארים
; הפועל פתח תקווה
*גביע הטוטו: 

; אינטרבלוק
*הגביע הסלובני: 

## קישורים חיצוניים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני קופר
קטגוריה:כדורגלני מורה
קטגוריה:כדורגלני הפועל פתח תקווה
קטגוריה:כדורגלני אנוסיס נאון פאראלימני
קטגוריה:כדורגלני ציבאליה
קטגוריה:כדורגלני אינטרבלוק ליובליאנה
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים זרים בבוסניה והרצגובינה
קטגוריה:ספורטאים סלובנים בישראל
קטגוריה:ספורטאים סלובנים בקפריסין
קטגוריה:ספורטאים זרים בקרואטיה
קטגוריה:ספורטאים סלובנים באוסטריה
קטגוריה:סלובנים שנולדו ב-1978
I'm Happy Just to Dance With You

**I'm Happy Just to Dance With You **(בעברית: "**כיף לי רק לרקוד איתך**") הוא שיר של להקת הרוק הבריטית הביטלס, שנכתב על ידי ג'ון לנון ופול מקרטני וניתן קרדיט ללנון-מקרטני. השיר הוקלט עבור הפסקול הסרט "לילה של יום מפרך". השירה בעיקר מבוצעת על ידי ג'ורג' האריסון, שהופעתו בסרט סימנה את התיאור הראשון שלו בתקשורת ההמונית. השיר יצא כסינגל כבי-סייד יחד עם השיר "I'll Cry Instead" שהיה האיי-סייד של הסינגל.

## היסטוריה
השיר נכתב במיוחד כדי שג'ורג' האריסון יוכל לשיר כשבאותה תקופה לא היה לו את הביטחון להלחין את שיריו. שנים לאחר מכן, מקרטני תיאר את השיר כ"שיר נוסחה", ולנון: "לעולם לא הייתי שר אותו בעצמי".

המלחינים מציגים גיטרת קצב בסגנון קדחתני, לצד הקול השקט של האריסון, ומעניקים לו (לשיר) בחירה בלתי צפויה של אקורד בעיקרה של מקהלתו. השיר מובחן גם בכך שהוא מתחיל לא בחרוזים או במקהלה אלא בארבעת המיתרים האחרונים של גשר הגיטרה.

זהו אחד משני שירים של לנון-מקרטני שהוקלטו על ידי האריסון במהלך קיום הלהקה, והשיר השני הוא "*[[Do You Want to Know a Secret]]*".

על פי המוזיקולוג איאן מקדונלד, חלק הגיטרה שלה שואב את השראתו מגרסת הכיסוי של הרולינג סטונז לשיר של באדי הולי, "Not Fade Away".

## הקלטה
הביטלס הקליטו את "I'm Happy Just to Dance with You" ביום ראשון, 1 במרץ, הפעם הראשונה שהם השתמשו באולפני אבי רוד ביום אחר שאינו יום עבודה רגיל. הביטלס הוציאו את השיר באלבום A Hard Day's Night ב־26 ביוני. הוא נכלל גם באלבום Something New, שיצא על ידי קפיטול רקורדס ב־20 ביולי. הוא הופיע מס' 95 במצעד בילבורד הוט 100 ב־1 באוגוסט 1964, וזו הייתה הופעתו היחידה במצעד זה.

הלהקה גם הקליטה גרסה לתוכנית הרדיו "*From Us to You*" של ה-BBC. השידור התקיים ב־17 ביולי 1964 באולפן BBC Paris בלונדון, ושודרה לראשונה ב־3 באוגוסט באותה שנה. גרסה אינסטרומנטלית לפסנתר בלבד נשמעת בסרט לילה של יום מפרך, במהלך חזרות לשידור טלוויזיה.

## קרדיטים
על פי איאן מקדונלד:
*ג'ורג' האריסון - שירה מובילה, גיטרה מובילה
*ג'ון לנון - שירת ליווי, גיטרת קצב
*פול מקרטני - שירת ליווי, בס
*רינגו סטאר - תופים, תוף אפריקני
*ג'ורג' מרטין - מפיק, פסנתר
*נורמן סמית' - טכנאי קול

## מקומות שיא

## גרסה עברית
לשיר, גרסה בעברית, בשם "לרקוד איתך", המבוצע על ידי האחיות שמר.

## ראו גם
*I'll Cry Instead
*A Hard Day's Night (אלבום)

## לקריאה נוספת

* 
* 
* 


## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על אושר
קטגוריה:סינגלים בהוצאת קפיטול רקורדס
הדיוויזיה ה-44 (בריטניה)

**הדיוויזיה ה-44 של [[הצבא הבריטי]] ([[מחוזות הבית]])** היא דיוויזיה בריטית אשר לחמה במלחמות העולם.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, ונועדה להחליף את הצבא הסדיר כאשר הוא היה במשימות מחוץ לבריטניה. הדיוויזיה כללה יחידות בעיקר מסארי, מידלסקס, סאסקס וקנט.

### מלחמת העולם הראשונה
בקיץ 1914 גויסה הדיוויזיה והחלה באימונים, ובספטמבר 1914 נשלחו יחידות הדיוויזיה להודו, על מנת לשחרר שם את חיילי הצבא הסדיר. למרות שהדיוויזיה לא פעלה כגוף אחד, היא הוגדרה בשנת 1915 כדיוויזיה ה-44 (מחוזות הבית ה-1). יחידות נוספות שגויסו נותרו בבריטניה כעתודה, והם הוגדרו כדיוויזיה ה-67 (מחוזות הבית ה-2). עם התגברות המלחמה נשלחו חלק מיחידות הדיוויזיה לחזית המסופוטמית, ויחידות נוספות השתתפו ב. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-12.

### מלחמת העולם השנייה
עם פרוץ מלחמת העולם השנייה גויסה הדיוויזיה בפיקודו של אדמונד אוסבורן, ובאפריל 1940 היא נשלחה לצרפת כחלק מהקורפוס ה-3. בדיוויזיה לחמה במהלך הקרבות במערב, אולם פונתה יחד עם שאר הכוחות במהלך הפינוי מדנקירק. לאחר מכן נותרה הדיוויזיה בבריטניה כהגנה מפני פלישה גרמנית, כחלק מהקורפוס ה-12. במאי 1942 נשלחה הדיוויזיה למצרים, לשם היא הגיעה ביולי לאחר מסע ארוך דרך כף התקווה הטובה. הדיוויזיה השתתפה בקרב עלם חלפה, ולאחר מכן נותקה החטיבה ה-133 וצורפה לדיוויזיית השריון ה-8 ולאחר מכן צורפה לדיוויזיית השריון ה-10. הדיוויזיה לחמה במהלך קרב אל עלמיין השני כחלק מהקורפוס ה-13, ובמהלך הקרב נותקה החטיבה ה-131 וצורפה לדיוויזיית השריון ה-7 כחטיבה ממונעת. ב-31 בינואר 1943 פורקה הדיוויזיה, אולם החטיבה ה-131 לחמה יחד עם דיוויזיית השריון ה-7 עד כניעת גרמניה הנאצית.

### לאחר המלחמה
ב-1947 הוקמה הדיוויזיה מחדש ככוח מילואים של הצבא הטריטוריאלי. ב-1961 צומצמה הדיוויזיה למפקדה מחוזית, וב-1967 פורקה הדיוויזיה.

## קישורים חיצוניים
* כוחות צבא במלחמת העולם השנייה

44
44
נונאטאק סרפנט

**נונאטאק סרפנט** (באנגלית: **Serpent Nunatak**; מילולית: נונאטאק הנחש) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה. 

הנונאטאק ממוקם בסמוך ממערב למעבר טאפטס. 

לנונאטאק צורה של האות S הפוכה. 

גובהו של הנואנאטק 750 מטרים מעל פני הים.

הנונאטאק ממוקם 6.4 קילומטרים צפונית-מזרחית לנונאטאק ליזארד; ו-6.23 קילומטרים מגבעת לסנובו. 

## היסטוריה
### מיפוי הנונאטאק

הנונאטאק מופה בשנת 1968 על ידי הסקר האנטארקטי הבריטי.

### מקור השם

שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.

השם הוא תאורי. בשל צורתו (צורה של האות S הפוכה), המזכירה נחש, נתן לו שם זה (באנגלית "סרפנט" משמעותו "נחש").

## קישורים חיצוניים

* נונאטאק סרפנט באתר הסקר הגאולוגי של ארצות הברית
* נונאטאק סרפנט באתר הגאזט האנטארקטי של ממשלת אוסטרליה
* נונאטאק סרפנט באתר הגאזט האנטארקטי המשווה SCAR של ממשלת אוסטרליה
* נונאטאק סרפנט באתר mindat

## הערות שוליים

סרפנט
גרגורי דלברג

**גרגורי רוברט דלברג** (באנגלית: **Gregory Robert Dahlberg**; נולד ב-23 בנובמבר 1951) הוא פקיד ממשל אמריקאי לשעבר, שכיהן כתת-מזכיר הצבא של ארצות הברית בין השנים 2000–2001.

## ביוגרפיה
גרגורי דלברג נולד בפיקסטאון, דקוטה הדרומית וגדל באזור מיניאפוליס-סיינט פול. לאחר סיום לימודיו בבית הספר התיכון הוא למד בקולג' לותר שבאיווה וב-1973 הוא קיבל תואר בוגר אוניברסיטה במנהל עסקים ובמדע המדינה. לאחר מכן הוא למד באמריקן יוניברסיטי וב-1976 קיבל תואר מוסמך אוניברסיטה במינהל ציבורי.

לאחר סיום לימודיו החל דלברג לעבוד במחלקת התחבורה של ארצות הברית במשרדו של סגן המזכיר לתקצוב ותכנון, כשעבודתו התמקדה בבניית כבישים ובנושאי תקציב ופיננסים הקשורים לתחבורה. ב-1981 הוא הצטרף לצוות של ועדת ההקצבות של בית הנבחרים של ארצות הברית לתחבורה, שיכון, פיתוח עירוני וסוכנויות קשורות, שהיא ועדת משנה לוועדת ההקצבות של הבית. שם הוא עבד בנושא התקציבים של מנהל הכבישים הפדרלי, מנהל הבטיחות בדרכים הלאומי, מנהל הסעות ההמונים העירוני, חברות הרכבות אמטרק וקונרייל, ומשמר החופים של ארצות הברית. ב-1990 הוא הצטרף לצוות של ועדת ההקצבות הכללית. במהלך דיון על "חוק השלמת התקציב הכוללני" של 1990 (שבו הנשיא ג'ורג' הרברט ווקר בוש נסוג מהבטחת הבחירות שלו "קראו את שפתי, לא עוד מיסים"), סייע דלברג לנסח את "חוק אכיפת התקציב" של 1990. בעת היותו חלק מצוות הוועדה הוא גם עבד על תוכנית "המסלול המהיר" של מנהל המזון והתרופות האמריקאי, ועל תוכנית המימון המהיר של מלחמת המפרץ. ב-1995 הוא היה למנהל הצוות הדמוקרטי של ועדת ההקצבות להגנה של בית הנבחרים, ובתפקיד זה הוא היה מעורב בכל הדיונים הקשורים לתקציב של מחלקת ההגנה.

ב-2000 מינה הנשיא ביל קלינטון את דלברג כתת-מזכיר הצבא ובתפקיד זה הוא שימש ממאי 2000 ועד מרץ 2001. מה-20 בינואר ועד ה-4 במרץ 2001 כיהן דלברג גם כמזכיר הצבא בפועל.

לאחר פרישתו הממשל הפדרלי, עבד דלברג בלוקהיד מרטין כסגן נשיא בכיר למיזמים אסטרטגיים. באוגוסט 2015 הוא פרש ומאז הוא עובד כיועץ עצמאי.

## קישורים חיצוניים
* Bio from the Dept. of the Army at the Wayback Machine (archived January 18, 2004)

## הערות שוליים

קטגוריה:מזכירי הצבא של ארצות הברית
קטגוריה:נשיאות ביל קלינטון: אישים
קטגוריה:עובדי לוקהיד מרטין
קטגוריה:אמריקאים שנולדו ב-1951
ואלרי קיצ'ין

**ואלרי סרגייביץ' קיצ'ין** (ברוסית: **Валерий Сергеевич Кичин**; נולד ב-12 באוקטובר 1992) הוא כדורגלן קירגיזי, המשחק בעמדת המגן השמאלי והבלם לסירוגין בלוקומטיב טשקנט.

## קריירת מועדונים
קיצ'ין התחיל את הקריירה שלו בקבוצת ג'לאל-אבאד. בשנת  חתם בדורדוי בישקק.

ב-27 בפברואר 2013, קיצ'ין חם בוולגה ניז'ני נובגורוד. ב-8 במרץ, קיצ'קין ערך את הופעת הבכורה שלו בקבוצה בהפסד 0–2 לקובאן קרסנודאר. ב-1 ביולי 2014, חתם לשלוש שנים באנז'י מחצ'קלה.

בינואר , הושאל לטיומן, ובקיץ חתם על חוזה לשנה בקבוצה. בקיץ  חתם בייניסי קרסנויארסק. ב-7 באוקטובר 2018 הבקיע את שער הבכורה שלו בליגת העל הרוסית בהפסד 2–3 לספרטק מוסקבה, והפך לכדורגלן הקירגיזי הראשון שכובש בליגה.

ביולי , עזב את רוסיה וחתם בדינמו מינסק מליגת העל הבלארוסית.

בפברואר , חזר לרוסיה וחתם בטורפדו מוסקבה מהליגה הלאומית הרוסית.

בקיץ  עזב את רוסיה וחתם בלוקומוטיב טשקנט מליגת העל האוזבקית.

## קריירה בינלאומית
ב-23 ביולי 2011, קיצ'ין ערך את הופעת הבכורה שלו בנבחרת קירגיזסטן בהפסד 0–4 ל. ב-30 באוגוסט 2016, קיצ'ין הבקיע את שער הבכורה שלו בנבחרת בניצחון 0–2 נגד .

## תארים
; דורדוי בישקק
*ליגת העל הקירגיזית: , 
*הגביע הקיריגיזי: 

## קישורים חיצוניים

קטגוריה:כדורגלנים קירגיזים
קטגוריה:מגני כדורגל
קטגוריה:כדורגלני וולגה ניז'ני נובגורוד
קטגוריה:כדורגלני אופה
קטגוריה:כדורגלני אנז'י מחצ'קלה
קטגוריה:כדורגלני יניסיי קרסנויארסק
קטגוריה:כדורגלני דינמו מינסק
קטגוריה:כדורגלני טורפדו מוסקבה
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2019
קטגוריה:ספורטאים זרים ברוסיה
קטגוריה:ספורטאים זרים בבלארוס
קטגוריה:ילידי 1992
קטגוריה:קירגיזים שנולדו במאה ה-20
נונאטאק ליזארד

**נונאטאק ליזארד** (באנגלית: **Lizard Nunatak** ; מילולית: נונאטאק הלטאה) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.

גובהו של הנונאטאק 800 מטרים מעל פני הים.

הנונאטאק ממוקם 12 קילומטרים מזרחית-צפונית להר קלמנט אוחרידצקי; 9 קילומטרים דרומית-מזרחית לפסגות לאנדרס שבהרי אוניברסיטת סופיה; 6.4 קילומטרים דרומית-מערבית מנונאטאק סרפנט; ו-9.38 קילומטרים צפונית - צפון-מערבית מנונאטאק טגרה שבהרי רואן.

## היסטוריה
### מיפוי הנונאטאק

הנונאטאק מופה בשנת 1968 על ידי הסקר האנטארקטי הבריטי.

### מקור השם

שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.

השם הינות תיאורי. השם "לטאה" ניתן לו, בשל צורתו המזכירה נחש או לטאה (ובהתייחס לשמו של נונאטאק סרפנט הסמוך).

## קישורים חיצוניים

* נונאטאק ליזארד באתר הסקר הגאולוגי של ארצות הברית
* נונאטאק ליזארד באתר הגאזט האנטארקטי של ממשלת אוסטרליה
* נונאטאק ליזארד באתר הגאזט האנטארקטי המשווה SCAR של ממשלת אוסטרליה
* נונאטאק ליזארד באתר mindat

## הערות שוליים

ליזארד
הדיוויזיה ה-23 (בריטניה)

**הדיוויזיה ה-23 של [[הצבא הבריטי]]** היא דיוויזיה בריטית אשר לחמה במלחמות העולם.

## היסטוריה
### מלחמת העולם הראשונה
הדיוויזיה הוקמה בספטמבר 1914 כחלק מצבא קיצ'נר, ובספטמבר 1915 נשלחה הדיוויזיה לצרפת, שם לחמה בקרב לוס. בקיץ 1916 לחמה הדיוויזיה ב, ובקיץ 1917 היא לחמה בקרב מסין ובקרב פשנדל. בעקבות התבוסה האיטלקית בקרב קפורטו נשלחה הדיוויזיה יחד עם כוחות נוספים לאיטליה, על מנת לתגבר את החזית האיטלקית. הדיוויזיה לחמה בקרב הנהר פיאווה שבו נבלם הצבא האוסטרו-הונגרי, ובקרב ויטוריו ונטו שהביא לתבוסת האימפריה האוסטרו-הונגרית במלחמה. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

### מלחמת העולם השנייה
120px|ימין|ממוזער|סמל הדיוויזיה במלחמת העולם השנייה
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-50 הוקמה הדיוויזיה ה-23 (נורת'מבריה). עם פרוץ מלחמת העולם השנייה גויסה הדיוויזיה ונשלחה לצרפת כחלק מחיל המשלוח הבריטי, אולם מאחר שעוד לא סיימה את אימוניה היא הייתה אמורה לשמש כדיוויזיית עבודה ולא כדיוויזיה לוחמת. במהלך המערכה על צרפת לחמה הדיוויזיה בפיקוד ויליאם נורמן הרברט, אולם לבסוף פונתה יחד עם שאר חיל המשלוח במהלך מבצע דינמו. לאחר חזרתה לבריטניה פורקה הדיוויזיה עקב ריבוי האבדות שלה, ויחידותיה שימשו לחיזוק יחידות אחרות.

## קישורים חיצוניים
* הדיוויזיה ה-23
* כוחות צבא במלחמת העולם השנייה

23
23
שרוביפטריקס

**שרוביפטריקס** (שם מדעי: *Sharovipteryx*; מילולית: "כנפי שרוב") הוא סוג נכחד של זוחל דיאפסידי קטן מקבוצת הפרוטורוזאוריה, שחי במשך אמצע עד סוף הטריאס של מרכז אסיה לפני 230 עד 225 מיליון שנה מזמננו. המאובנים שלו התגלו בתצורת מדייגן  שבקירגיזסטן (במקור בברית המועצות) והם תוארו ב-1971. במקור הסוג נקרא בשם: *Podopteryx* - "כנפי רגליים", אך שם זה הועבר לסוג שפירית אוסטרלית. שמו החדש קרוי על שם החוקר הרוסי שתיאר אותו לראשונה, אלכסנדר גריגורוביץ' שרוב .

סוג זה נחשב ליחיד בבני משפחת השרוביפטריגיים, עד לגילוי הסוג אוזימק (*Ozimek*) ב-2016. במראהו היה קרוב ללונגיסקואמה, אשר חי לצידו, אך בעל מבנה אווירודינמי שהזכיר סנאים דואים או לטאות דואות.

זוחל קדום זה הגיע לאורך 15 סנטימטרים, ולמשקל של 7.5 גרם והוא היה בעל מבנה קל ורגליים בעלות מפרקים ארוכים מאוד שביניהם בלט כנראה קרום עור (שלא השתמר במאובנים), ועזר ליצור הקדום לדאות בין העצים. כמה מהחוקרים מעריכים שהוא היה מאבות הפטרוזאורים המודרניים, אם כי לא נמצאו הוכחות לכך.

למעשה מבנה הזוחל לא היה מאוד אווירודינמי, אך הזכיר במראה כנף דלתא של מטוס קרב. לעומת הגפיים האחוריות הנמתחות שלו והזנב הארוך, הגפיים הקדמיות היו זעירות ביותר ושימשו רק לאחיזת ענפים. המבנה הדו-זוויתי היה מתאים יחסית לדאייה ושמירת לחץ אווירי אך לא למעוף אמיתי.

## קישורים חיצוניים

קטגוריה:פרוטורוזאוריה
קטגוריה:בעלי חיים שחיו בטריאס עליון באסיה
קטגוריה:מאובני טקסונים שתוארו ב-1971
הדיוויזיה השמינית (בריטניה)

**הדיוויזיה השמינית של [[הצבא הבריטי]]** היא דיוויזיה בריטית, אשר לחמה במלחמות השונות של בריטניה מתחילת המאה ה-19.

## היסטוריה
### מלחמת הבורים
הדיוויזיה הוקמה במהלך מלחמת הבורים השנייה והועמדה תחת פיקודו של לזלי רונדל. היא פורקה עם תום המלחמה.

### מלחמת העולם הראשונה
עם פרוץ מלחמת העולם הראשונה הוקמה הדיוויזיה מחדש, כשהיא כוללת חיילים סדירים ששבו מרחבי האימפריה הבריטית. הדיוויזיה נשלחה בנובמבר 1914 ולחמה בחלקו האחרון של קרב איפר הראשון. הדיוויזיה לחמה ברוב הקרבות הגדולים בחזית המערבית עד 1917, ובכלל זה קרב לוס, הקרב על הסום וקרב פשנדל. בשנת 1918 לחמה הדיוויזיה במתקפת האביב הגרמנית ובמתקפת מאה הימים, ולאחר המלחמה פורקה הדיוויזיה.

### מלחמת העולם השנייה
150px|שמאל|ממוזער|סמל הדיוויזיה במלחמת העולם השנייה
הדיוויזיה הוקמה מחדשעם הגעתו של מייג'ור גנרל ברנרד מונטגומרי למנדט הבריטי על ארץ ישראל ב־28 באוקטובר 1938. הדיוויזיה כללה שתי בריגדות רגלים (ה־14 וה־16) ללא יחידות ארטילריה והנדסה, וב-28 בפברואר 1940 פורקה הדיוויזיה.

## קישורים חיצוניים
* הדיוויזיה ה-8 באתר הצבא הבריטי במלחמת העולם הראשונה

## הערות שוליים

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
8
8
ג'וזף וסטפאל

**ג'וזף ו. וסטפאל** (באנגלית: **Joseph W. Westphal**; נולד ב-26 בינואר 1948) הוא פוליטיקאי ודיפלומט אמריקאי, שבתפקידו האחרון היה שגריר ארצות הברית בערב הסעודית. בין השנים 2009–2014 הוא כיהן כתת-מזכיר הצבא של ארצות הברית.
## ראשית חייו
ג'וזף וסטפאל נולד בסנטיאגו דה צ'ילה, בירת צ'ילה. הוא סיים את לימודיו לתואר בוגר אוניברסיטה באוניברסיטת אדלפי שבניו יורק ואת לימודיו לתואר דוקטור במדע המדינה מאוניברסיטת מיזורי.
## קריירה
בין השנים 1975–1987 שימש וסטפאל כראש המחלקה למדע המדינה של אוניברסיטת המדינה של אוקלהומה וכמרצה שלא מן המניין באוניברסיטת ג'ורג'טאון במקביל לעבודתו במשרד עורכי הדין "פאטון בוגס". בין השנים 1998–2001 הוא כיהן כסגן מזכיר הצבא לעבודות ציבוריות וכמזכיר הצבא בפועל במהלך חודש מאי 2001. הוא גם כיהן כנגיד מערכת האוניברסיטאות של מיין בין השנים 2002–2006 וכפרופסור למדע המדינה באוניברסיטת מיין בין השנים 2002 - 2009. בהמשך הוא שימש כפרובוסט של ניו סקול שבניו יורק.

וסטפאל היה חבר בצוות המעבר של הנשיא ברק אובמה לענייני הגנה ובספטמבר 2009 הוא מנה כתת-מזכיר הצבא. במרץ 2014 הוא מונה כשגריר ארצות הברית בערב הסעודית, תפקיד אותו הוא מילא עד 2017.

וסטפאל הוא חבר בכיר במכון ג'וזף ה. לאודר ללימודים בינלאומיים בבית הספר וורטון של אוניברסיטת פנסילבניה.

## קישורים חיצוניים

* "Joseph W. Westphal". Embassy of the United States, Riyadh Saudi Arabia. Archived from the original on January 1, 2015.

קטגוריה:מזכירי הצבא של ארצות הברית
קטגוריה:שגרירי ארצות הברית בערב הסעודית
קטגוריה:סגל מחלקת ההגנה של ארצות הברית
קטגוריה:בוגרי אוניברסיטת אדלפי
קטגוריה:בוגרי אוניברסיטת מיזורי
קטגוריה:סגל ניו סקול
קטגוריה:מהגרים מצ'ילה לארצות הברית
קטגוריה:אמריקאים שנולדו ב-1948
גוף שנתת בי

**גוף שנתת בי** הוא ספר שירה מאת אלחנן ניר בעריכת לאה שניר, שיצא לאור בעברית בשנת 2019, בהוצאת הקיבוץ המאוחד.

## הספר
הספר כולל מגוון שירים העוסקים ברגשות ובהתמודדויות של אדם דתי; בהם שירים העוסקים בנושאיים אמוניים דוגמת "איש האמונה אף פעם לא בודד", שירים העוסקים בהתמודדויות זוגיות דוגמת "נָאר תֵּירֶע" ושירים העוסקים ברווקות מאוחרת דוגמת "טליה אמרה לו שלא".

על השירים הבולטים בספר נמנים גם "הגוף הזה לך" ו"על הפסטרמה והחמוצים".

מרבית השירים כוללים מילים מהמקורות היהודיים, לעיתים תוך שינוי מהמשמעות המקורית או תוך עימות ישיר מול מושכלת יסוד. כך למשל השיר "איש האמונה אף פעם לא בודד" ששמו מהדהד את שם הספר "איש האמונה הבודד" של הרב יוסף דוב הלוי סולובייצ'יק נפתח בשורה 

העורך מתאר את הספר:

## ביקורת על הספר

אלי הירש מתאר את חשיבותו התרבותית הייחודית של הספר:

יותם ראובני עמד על זווית נוספת של הספר:יותם ראובני מסכם את הספר: .

## קישורים חיצוניים
* הספר באתר הוצאת הקיבוץ המאוחד

**על הספר**:
* 
*  **זמין למנויים בתשלום בלבד**
* 
* הרב אבישי מזרחי "ספר השירה החדש של הרב אלחנן ניר נוגע בנקודות הרגישות של האמונה" **[[כיפה (אתר אינטרנט)|כיפה]]** 29 בדצמבר 2019
* 
* 

## הערות שוליים

קטגוריה:ספרים ישראליים
קטגוריה:ספרים בעברית
קטגוריה:ספרי שירה בעברית
רכבת אחרונה מגאן היל

**רכבת אחרונה מגאן היל** (באנגלית: **Last Train from Gun Hill**) הוא מערבון אמריקאי בטכניקולור משנת 1959, בבימויו של ג'ון סטרג'ס עם קירק דאגלס ואנתוני קווין בתפקידים הראשיים.

בסרט משתתפת בתפקיד קטן השחקנית הישראלית-אמריקאית זיוה רודן-שפיר.

## תקציר העלילה
קרייג בלדן (אנתוני קווין) הוא אדם עשיר בעל עדרי בקר ועסקים בעיירה גאן היל (שם פיקטיבי) הוא למעשה שליט יחיד בעיירה וכולם נשמעים לו כולל השריף. בלדן הוא אלמן ומגדל את בנו היחיד ריק (ארל הולימן).

בעיירה סמוכה נמצא חברו מט מורגן המשמש כמרשל. הוא נשוי לקתרין (זיוה רודן-שפיר), אישה ממוצא אינדיאני ויש להם ילד בשם פיטי.

יום אחד כאשר קתרין חוזרת מביקור אצל הוריה עם פיטי, תוקפים אותה שני בחורים, ריק בלדן (ארל הולימן) וחברו לי (בריאן האטון). היא מצליפה על לחיו של ריק אבל הם מתגברים עליה, אונסים אותה והיא מתה. פיטי מצליח לעלות על אחד הסוסים שלהם ולדהור לעבר אביו מט ולספר לו מה שקרה. מט דוהר למקום הפשע, מזהה את אשתו המתה ונושא אותה בזרועותיו. את האוכף של הסוס הוא מזהה כזה של חברו קרייג. הוא חוגר אקדח ועולה לרכבת הנוסעת לגאן היל כדי לעצור את שני הפושעים ולהביאם לדין.

ברכבת הוא פוגש את לינדה (קרולין ג'ונס), המאהבת לשעבר של קרייג בלדן.

קרייג הוא חבר טוב של מט ופעם הציל את חייו. מט מראה לו את האוכף ומתאר לו שלאחד התוקפים יש שריטה עמוקה בלחי מצליפת השוט של אשתו. במהרה מתברר שהמדובר בריק, בנו של קרייג. מט מבקש לעצרו ולהביאו למשפט. קרייג אומר שלא ייתן לו לעצור את בנו וכי למען ביטחונו הוא מבקש ממנו לעזוב את גאן היל ברכבת האחרונה בתשע בערב.

מורגן נחוש בדעתו לא לחזור בלי שני הרוצחים אבל כל העיירה נשלטת בידי בלדן כולל השריף והוא נתון בסכנה גדולה. רק לינדה מחבבת אותו בגלל שנאתה לבלדן. לבסוף מצליח מורגן לחדור לחדרו של ריק במלון השייך לבלדן. הוא אוזק אותו למיטה ומיד מתחיל בקרב יריות עם אנשיו של בלדן. מורגן מקרב את המיטה לחלון והיריות פוסקת כדי לא לפגוע בריק.

לינדה מתנדבת לתווך בין הצדדים אבל מורגן מסרב גם לה ומבקש אותה שתגנוב למענו רובה, היא נענית לכך.

מפנה בעלילה קורה כאשר לי מצית את המלון כדי להכריח את כולם ובעיקר את מורגן כדי להימלט עם ריק. מורגן משחרר את ריק מהמיטה, ומתחיל לרדת במדרגות כשהרובה מוצמד לסנטרו של ריק. הוא עולה על עגלה בדרך לתחנת הרכבת. לי פותח באש אך הורג בטעות את ריק ומחוסל בידי מורגן.

כעת מגיע מורגן לתחנת הרכבת ורוצה לעלות לרכבת האחרונה מגאן היל אך בלדן מגיע, רואה את בנו הרוג ומבקש לערוך דו-קרב עם מורגן שבסופו הוא נהרג ומורגן מצליח ברגע האחרון לעלות על הרכבת האחרונה מגאן היל לאחר שמשימתו הושלמה.

## קישורים חיצוניים

* קדימון לרכבת אחרונה מגאו היל, באתר יוטיוב
* רכבת אחרונה מגאן היל, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1959
קטגוריה:סרטים באנגלית
קטגוריה:סרטים אמריקאיים
קטגוריה:סרטי פרמאונט
קטגוריה:מערבונים
קטגוריה:סרטי קירק דאגלס
קטגוריה:סרטי אנתוני קווין
הדיוויזיה ה-13 (בריטניה)

**הדיוויזיה ה-13 (המערבית) של [[הצבא הבריטי]]** הייתה דיוויזיה בריטית אשר לחמה במלחמת העולם הראשונה.

## היסטוריה
הדיוויזיה הוקמה באוגוסט 1914 כחלק מצבא קיצ'נר, ובאביב 1915 נשלחה הדיוויזיה לגליפולי, שם לחמה בקרבות הקשים נגד הטורקים כחלק מהקורפוס ה-9. בדצמבר 1915 הועברה הדיוויזיה למצרים, ולאחר תקופה קצרה היא הועברה למסופוטמיה, שם הייתה חלק מכוח החילוץ הכושל שנועד לשחרר את הכוחות הלכודים בכות. בחורף 1917 לחמה הדיוויזיה בקרב כות השני ובכיבוש בגדאד, ובשנת 1918 השתתפה הדיוויזיה בכיבוש שטחי צפון עיראק, ולאחר מכן נותרה כחיל כיבוש במוסול. לאחר המלחמה שוחררו חיילי הדיוויזיה, וביוני 1919 פורקה הדיוויזיה.

## מפקדים
* מייג'ור-גנרל רוברט קקביץ' (24 באוגוסט 1914 – 26 באוקטובר 1914)
* מייג'ור-גנרל ה. ב. ג'פריז (26 באוקטובר 1914 – 15 במרץ 1915)
* מייג'ור-גנרל פרדריק שאו (15 במרץ 1915 – 22 באוגוסט 1915)
* בריגדיר ג'. ה. דה ב. טראברס (22 באוגוסט 1915 – 23 באוגוסט 1915)
* מייג'ור-גנרל פרדריק מוד (23 באוגוסט 1915 – 10 ביולי 1916) 
* מייג'ור-גנרל וולטר קיילי (10 ביולי 1916 – 20 במאי 1918)
* בריגדיר ג'. וו. או'דואודה (20 במאי 1918 – 23 בדצמבר 1918)
* מייג'ור-גנרל סר וולטר קיילי (23 בדצמבר 1918 – 17 במרץ 1919)

## קישורים חיצוניים
* הדיוויזיה ה-13 

קטגוריה:עוצבות בריטיות שלחמו בחזית המערבית במלחמת העולם הראשונה
13
הדיוויזיה ה-14 (בריטניה)

**הדיוויזיה ה-14 של [[הצבא הבריטי]] (הקלה)** הייתה דיוויזיה בריטית אשר לחמה במלחמת העולם הראשונה. הדיוויזיה כונתה "קלה" מאחר שהיא כללה בעיקר יחידות מרגימנט הרובאים ויחידות חיל רגלים קל.

## היסטוריה
בספטמבר 1914 גויסה הדיוויזיה כחלק מהצבא החדש והחלה באימונים, ובאביב 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב איפר השני, הקרב על הסום, קרב אראס, קרב פשנדל, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

## קישורים חיצוניים
* הדיוויזיה ה-14

קטגוריה:עוצבות בריטיות שלחמו בחזית המערבית במלחמת העולם הראשונה
14
הוצאת גרנד סנטרל

**הוצאת גרנד סנטרל** (באנגלית: **Grand Central Publishing**) היא חטיבה של קבוצת הספרים האשט , לשעבר "**ספרי וורנר**". 

הוצאת גרנד סנטרל הוקמה במרץ 2006 לאחר שוורנר מדיה מכרה את קבוצת הספרים "טיים וורנר" להאשט ליב . 

מלבד הוצאת גרנד סנטרל עצמה, יש לחטיבה ארבע הוצאות:  

#  Twelve 
#  Grand Central Life & Style 
#  Forever 
#  Forever Yours

## קישורים חיצוניים
* 

## הערות שוליים

קטגוריה:הוצאות ספרים בארצות הברית
ג'ואי ג'נלה

**ג'וסף ג'נלה** (באנגלית: **Joseph Janela**; נולד ב-3 ביולי 1989) הוא מתאבק אמריקאי. הוא מוכר בשל תקופותיו בארגוני ההיאבקות All Elite Wrestling (AEW), Pro Wrestling Guerrilla (PWG), Combat Zone Wrestling (CZW) ו-Major League Wrestling (MLW), שבהם הופיע תחת שם הבמה **ג'ואי ג'נלה**.

## ביוגרפיה

ג'נלה גדל באסבורי פארק, ניו ג'רזי. במהלך תחילת הקריירה, ג'נלה הודה שהוא שיקר לבעלי ארגוני היאבקות שונים בהקשר לגילו. הוא אמר בלא מעט ראיונות שהוא היה בגיל המתאים להתאמן, אף על פי שהיה בן 15 בלבד. הוא מעריץ של "קרבות המוות" ושל סגנון ההיאבקות שהיה נהוג בארגון ההיאבקות Extreme Championship Wrestling (ECW).

## אליפויות והישגים

* **הישגים בארגון ההיאבקות Absolute Intense Wrestling**
** הטורניר לזכר JT לייטנינג (2018)

* **הישגים בארגון ההיאבקות Alpha-1 Wrestling**
** אליפות גבולות חיצוניים של A1 (פעם אחת)

* **הישגים בארגון ההיאבקות Combat Zone Wrestling - CZW**
** אליפות ה-Wired של CZW (3 פעמים)

* **הישגים בארגון ההיאבקות Dojo Pro Wrestling**
** אליפות חגורה לבנה של Dojo Pro (פעם אחת)

* **הישגים בארגון ההיאבקות !Forza Lucha**
** אליפות גביע Forza Lucha (פעם אחת)

* **הישגים בארגון ההיאבקות House of Glory - HOG**
** אליפות הזוגות של HOG (פעם אחת)  - עם אנתוני גנגונה

* **הישגים בארגון ההיאבקות Jersey Championship Wrestling - JCW**
** אליפות במשקל כבד של JCW (פעם אחת)
** אליפות הזוגות של JCW (פעמיים)  - עם X-פאק (1) ורת' טייטוס (1)

* **הישגים בארגון ההיאבקות National Wrestling Superstars - NWS**
** אליפות במשקל קל של NWS (3 פעמים)

* **הישגים בארגון ההיאבקות On Point Wrestling - OPW**
** אליפות במשקל כבד של OPW (פעם אחת)

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-106 מתוך 500 המתאבקים הטובים ביותר לשנת 2021

* **הישגים בארגון ההיאבקות Pro Wrestling Syndicate - PWS**
** אליפות השלישיות האובדנית של PWS (פעם אחת)
** אליפות Tri-State של PWS (פעם אחת)

* **הישגים בארגון ההיאבקות WWNLive**
** אליפות ה-WWN (פעם אחת)

* **הישגים בארגון ההיאבקות World Xtreme Wrestling - WXW**
** אליפות בלאסט טלוויזיה של WXW (פעם אחת)

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-AEW
קטגוריה:אמריקאים שנולדו ב-1989
הדיוויזיה ה-54 (בריטניה)

**הדיוויזיה ה-54 של [[הצבא הבריטי]] ([[מזרח אנגליה (אזור גאוגרפי)|מזרח אנגליה]])** היא דיוויזיה בריטית אשר לחמה במלחמת העולם הראשונה.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

### מלחמת העולם הראשונה
בקיץ 1914 גויסה הדיוויזיה והחלה באימונים, וביוני 1915 נשלחה הדיוויזיה לגליפולי, שם לחמה הדיוויזיה במהלך המערכה בגליפולי כחלק מהקורפוס ה-9. בדצמבר 1915 נשלחה הדיוויזיה למצרים, ובאוגוסט 1916 היא לחמה בקרב רומני. בשנת 1917 לחמה הדיוויזיה בקרב עזה הראשון ובקרב עזה השני, ולאחר מכן מילאה חלק חשוב בהבסת העות'מאנים בקרב עזה השלישי ואף נטלה חלק בכיבוש ירושלים. בשנת 1918 לחמה הדיוויזיה בקרב מגידו, ולאחר מכן לחמה בכיבוש צפון ארץ ישראל וסוריה מידי האימפריה העות'מאנית. לאחר המלחמה שוחררו חיילי הדיוויזיה, ובספטמבר 1919 פורקה הדיוויזיה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-18 (המזרחית).

### מלחמת העולם השנייה
120px|שמאל|ממוזער|סמל הדיוויזיה במלחמת העולם השנייה
עם פרוץ מלחמת העולם השנייה הוצבה הדיוויזיה בפיקוד המזרח על מנת להגן שם מפני פלישה גרמנית לבריטניה, וב-14 בדצמבר 1943 פורקה הדיוויזיה, תוך שחלק מיחידותיה שימשו כתגבור ליחידות שלחמו בנורמנדי.

## מפקדים
* סטיוארט האר (1916–1923)

## לקריאה נוספת
* ג'ון גריינג'ר, "**הלחימה על ארץ ישראל-1917**", הוצאת מודן והוצאת 'מערכות' של צה"ל, 2012.
*פילדמרשל ארצ'יבלד פרסיוול ויוול, **מסעי המלחמה בארץ ישראל**, הוצאת אריאל, 2007.

## קישורים חיצוניים
* הדיוויזיה ה-54

54
54
אנטואן פוקואה

**אנטואן פוקואה** (באנגלית: **Antoine Fuqua**; נולד ב-19 בינואר 1966) הוא קולנוען אמריקאי. בתחילת הקריירה שלו, הוא ביים קטעי וידאו לאמנים פופולריים כמו טוני ברקסטון, סטיבי וונדר, אשר, ליל ויין, קוליו ופרינס. בהמשך הפך לבמאי קולנוע. לאחר שסרטו, "יום אימונים מסוכן" קיבל שתי מועמדויות לפרס האוסקר הפך למפורסם. נוטה לביים סרטי פעולה וסרטי פשע משטרתיים.

## ביוגרפיה
פוקואה נולד וגדל בפיטסבורג, פנסילבניה. הוא סיים את לימודיו בתיכון בשנת 1984. מאז 1999, נשוי לשחקנית ללה רושון. הם מגדלים שלושה ילדים.

## פילמוגרפיה
### בימוי

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי פנסילבניה
*
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:במאי וידאו קליפים אמריקאים
קטגוריה:פיטסבורג: אישים
קטגוריה:אמריקאים שנולדו ב-1965
קימלה

**קימלה** (בהונגרית: **Kimle**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1966 על ידי איחוד שני כפרים הורוואטקימלה (Horvátkimle), קימלה הקרואטית, ומגיארקימלה (Magyarkimle), קימלה ההונגרית.
כמו כפרים רבים באירופה גם בקימלה מספר התושבים נמצא בירידה: בשנת 1990 חיו בכפר 2,760 תושבים, ובשנת 2019 רק 2,178 תושבים.

## יהודי קימלה
בשני הכפרים שהתאחדו לקימלה חיו יהודים בתקופות זמן שונות.

יהודי קימלה הקרואטית:

יהודי קימלה ההונגרית:

## קישורים חיצוניים

*  

## הערות שוליים

קטגוריה:הונגריה: כפרים
טויוטה 2000GT

**טויוטה 2000GT** (ביפנית: **トヨタ・2000GT**, באנגלית: **Toyota 2000GT**) היא מכונית ספורט בסגנון גראן טוריסמו, מתוצרת יצרנית הרכב היפנית **[[טויוטה]]** אשר יוצרה בשותפות עם ימאהה מוטור בין השנים 1967–1970 ביפן.

## "טויוטה 2000GT"

* יוצרו 351 יחידות.
* 3 דלתות – פסטבק.
* 2 מושבים.
* מנוע קדמי-אורכי / מנוע קירור מים.
* סוג הנעה – הנעה אחורית.
* קיבולת מכל דלק – 60 ליטר.
* צמיגים – Dunlop SP41 165 HR 15.
* תאוצה בין 0–100 קמ"ש היא 8.4 שניות (מנוע 1,988 סמ"ק).
* בשנת 2013 דגם של "טויוטה 2000GT" נמכר עבור 900,000 אירו.

## בסרט "אתה חי רק פעמיים"
[ממוזער|300px|שמאל|"טויוטה 2000GT" [רודסטר שהשתתפה בצילומי הסרט אתה חי רק פעמיים]]
[ממוזער|300px|שמאל|"טויוטה 2000GT" [רודסטר שהשתתפה בצילומי הסרט אתה חי רק פעמיים – מבט לתוך הרכב]]
בשנת 1967 דגם רודסטר של "טויוטה 2000GT" עשה את הופעת המסך המפורסמת ביותר שלו בסרט אתה חי רק פעמיים מסדרת ג'יימס בונד שרובו צולם ביפן. 

שחקן סרטי בונד דניאל קרייג הצביע על דגם "טויוטה 2000GT" כ"מכונית בונד המועדפת עליו מכל הזמנים".

## גלריה

קובץ:TOYOTA 2000GT.jpg | "טויוטה 2000GT"
קובץ:1967 Toyota 2000GT (MF10L), Bellatrix Yellow, front right side.jpg | "טויוטה 2000GT", שנת 1967
קובץ:1969 Toyota 2000 GT.jpg | "טויוטה 2000GT", שנת 1969
קובץ:Toyota 2000GT, Osaka Auto Messe 2009.jpg | "טויוטה 2000GT"
קובץ:1967-1969 Toyota 2000GT rear.jpg | "טויוטה 2000GT"
קובץ:The rearview of Toyota 2000GT (MF10 latter period).JPG | "טויוטה 2000GT"
קובץ:Osaka Auto Messe 2019 (328) - Toyota 2000GT (MF10) Project.R.jpg | "טויוטה 2000GT"
קובץ:Toyota 2000 GT (39268426970).jpg | "טויוטה 2000GT"
קובץ:Osaka Auto Messe 2019 (329) - Toyota 2000GT (MF10) Project.R.jpg | "טויוטה 2000GT" – מבט למנוע 6 צילינדרים, 2.0 ליטר 
קובץ:The interior of Toyota 2000GT (MF10 latter period).JPG | "טויוטה 2000GT" – מבט לתא הנהג
קובץ:Toyota 2000gt dashboard.jpg | "טויוטה 2000GT" – מבט ללוח מחוונים


## ראו גם
* טויוטה
* טויוטה סרה

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות גראן טוריסמו
קטגוריה:דגמי מכוניות שהושקו ב-1967
קטגוריה:כלי רכב יפניים
2000GT
הדיוויזיה ה-42 (בריטניה)

**הדיוויזיה ה-42 של [[הצבא הבריטי]] (מזרח [[לנקשייר]])** הייתה דיוויזיה בריטית אשר לחמה במלחמות העולם.

## היסטוריה
### הקמת הדיוויזיה
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

### מלחמת העולם הראשונה
בקיץ 1914 גויסה הדיוויזיה והחלה באימונים, ובספטמבר 1914 נשלחה הדיוויזיה למצרים, על מנת להחליף שם את יחידות הצבא הסדירות. במאי 1915 נשלחה הדיוויזיה לגליפולי, שם לחמה הדיוויזיה במהלך המערכה בגליפולי כחלק מהקורפוס ה-8. בקיץ 1916 נשלחה הדיוויזיה למצרים, ובאוגוסט אותה שנה היא לחמה בקרב רומני. בינואר 1917 הועברה הדיוויזיה לחזית המערבית, שם צורפה לקורפוס ה-3 שהיה חלק מהארמייה השנייה. בקיץ אותה שנה לחמה הדיוויזיה בקרב איפר השלישי, כחלק מהקורפוס ה-5 שהיה חלק מהארמייה החמישית, ובפברואר 1918 היא הועברה לעתודה. במרץ 1918 היא הוכפפה לקורפוס ה-6, שהיה חלק מהארמייה השלישית, ולחמה עמו במהלך מבצע מיכאל שבו ספגה אבדות כבדות. לאחר מכן לחמה הדיוויזיה במהלך מתקפת מאה הימים, ובכלל זה במהלך קרב קאנאל דו נור והמרדף עד הסל. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

### בין המלחמות
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-66.

### מלחמת העולם השנייה
עם פרוץ מלחמת העולם השנייה גויסה הדיוויזיה, ובאפריל 1940 היא נשלחה לצרפת. הדיוויזיה לחמה בגבורה במהלך המערכה על צרפת ועל ארצות השפלה תחת פיקודו של ויליאם הולמס, ולאחר מכן פונתה בחזרה לבריטניה במהלך הנסיגה מדנקרק. לאחר חזרתה לבריטניה הוצבה הדיוויזיה בפיקוד צפון, על מנת להגן מפני פלישה גרמנית לבריטניה. ב-1 בנובמבר 1941 הוסה הדיוויזיה ל**דיוויזיית השריון ה-42 (מזרח לנקשייר)**, בשל המחסור הגדול ביחידות שריון. הדיוויזיה לא נשלחה למשימות מעבר לים, וב-17 באוקטובר 1943 פורקה הדיוויזיה, כאשר יחידות השריון שלה הועברו לדיוויזיית השריון ה-79 ואילו יחידות הרגלים שלה הועברו לדיוויזיה ה-53.

### לאחר המלחמה
בשנת 1947 אוחדה הדיוויזיות ה-42 וה-55 (מערב לנקשייר) לדיוויזיה ה-42 (לנקשייר), אולם הדיוויזיה פורקה בשנת 1968. כיום החטיבה ה-42 (צפון-מזרח) מחזיקה בסמל הדיוויזיה ה-42 לשעבר.

## קישורים חיצוניים
* הדיוויזיה ה-42

קטגוריה:עוצבות בריטיות שלחמו בחזית המערבית במלחמת העולם הראשונה
42
42
פתיון (סרט, 2000)

**פתיון** (באנגלית: **Bait**) הוא סרט פשע קומי אמריקאי-קנדי משנת 2000 בכיכובם של ג'יימי פוקס ודייוויד מורס. זהו הסרט השני שביים אנטואן פוקואה. הסרט היה כישלון כלכלי עצום, שעלה לאחים וורנר 51 מיליון דולר אך הכניס כ-15 מיליון דולר בלבד.

## תקציר עלילת הסרט
אלווין דין סנדרס הוא פושע זוטר שמוצא שהרשעתו בגין גנבת חסילונים נמחקת מהתיק שלו ומגלה שיש לו 11,500 דולר. עד מהרה הוא מגלה שהוא מתוכנן לשמש כפתיון במזימה ממשלתית פדרלית ומתוחכמת ללכידת רוצח שגנב 42 מיליון דולרים בזהב מהפדרל ריזרב.

## שחקנים ודמויות
* ג'יימי פוקס כאלווין סנדרס
* דייוויד מורס כאדגר קלנטין
* דאג האצ'יסון כבריסטול
* קימברלי אליז כליסה היל
* דייוויד פיימר כסוכן וולי
* מייק אפס כסטיבי סנדרס
* רוברט פסטורלי כג'ון דלנו ג'סטר
* ג'יימי קנדי כסוכן בלום
* נסטור סרנו כסוכן בויל
* קירק אסבדו כרמונדו
* ג'פרי דונובן כחוליו
* מייגן דודס כסוכנת וולש
* טיה טקסדה כטיקה
* ניל קראון כמפקח

## קישורים חיצוניים

קטגוריה:סרטים קנדיים
קטגוריה:סרטי האחים וורנר
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי קומדיה אמריקאיים
קטגוריה:סרטים שבוימו על ידי אנטואן פוקואה
קטגוריה:סרטים אמריקאיים משנת 2000
דורית איזק

**דורית (לאה) איזק** (נולדה ב־12 בספטמבר 1956, ז' בתשרי תשי"ז) היא אפידמיולוגית ומקימת עמותת אונקוידע (בלועזית; OncoYeda) בעלת תואר דוקטור מטעם אוניברסיטת תל אביב.

מחקריה עסקו בבחינת קשרים בין רמות דתיות ופרוגנוזה (המוגדרת כהישנות ותמותה) בקרב חולות סרטן השד בישראל. היא מצאה כי לרמת הדתיות השפעה על שיעור מקרי סרטן השד ועל הפרוגנוזה של המחלה: הסיכון לפתח סרטן שד נמוך בקרב נשים חרדיות בהשוואה לחילוניות, אולם הפרוגנוזה בקרב חולות חרדיות שכבר אובחנו, גרועה יותר.

## ביוגרפיה
איזק נולדה לשמואל (סוחר טקסטיל) ויפה רייך (גננת) בתל אביב. היא גדלה בירושלים והתחנכה בתיכון א.ד. רוטשילד. בשנת 1987 סיימה תואר ראשון (.B.A) בסיעוד באוניברסיטה העברית בירושלים, בשנת 2001 סיימה את התואר השני (M.P.H.) בבריאות הציבור ורפואה קהילתית באוניברסיטה העברית בירושלים ובשנת 2012, סיימה תואר שלישי, .PhD) באפידמיולוגיה, בפקולטה לרפואה, אוניברסיטת תל אביב.

בשנת 2006 החלה איזק בכתיבת הדוקטורט (PhD) בתחום אפידמיולוגיה של הסרטן באוניברסיטה תל אביב, בנושא: "בחינת קשרים בין רמות שונות של דתיות לבין שיעורי היארעות, הישנות ותמותה של סרטן השד בישראל", אותו השלימה בשנת 2012. עבודת ה-PhD בוצעה בהנחיית פרופ' סיגל סדצקי, אשר ניהלה באותם ימים את היחידה לסרטן וקרינה במכון גרטנר, עם מנהל המחלקה הכירורגית-אונקולוגית בבית החולים שיבא (פרופ' משה פפא), עם מנהל המכון האונקולוגי בבית החולים שיבא (פרופ' רפאל קטן), עם ראש היחידה לסרטן השד במכון האונקולוגי בבית החולים שיבא (פרופ' בלה קאופמן), עם מנהלת השירות לסרטן השד במרכז הרפואי רבין (ד"ר שולמית ריזל), עם מנהל המכון האונקולוגי במרכז הרפואי ע"ש סוראסקי (פרופ' משה ענבר), ועם רופא המערך האונקולוגי של המרכז הרפואי שערי צדק (ד"ר עמיאל סגל). במימון המחקר השתתפו קרן סוזן קומן (Susan G. Komen Breast Cancer Foundation) והמכון הלאומי לחקר שירותי הבריאות ומדיניות הבריאות בישראל.

בד בבד עם הגשת הדוקטורט הקימה את עמותת אונקוידע - עמותה התנדבותית שמטרתה להנגיש לחולי סרטן ובני משפחותיהם את המידע העדכני והרלוונטי ביותר המתייחס למחלתם, להסבירו להם, ובכך להעצים את יכולת ההתמודדות עם המחלה והתהליך הטיפולי על כל שלביו ולסייע בקבלת החלטות המבוססות על מידע מדעי התואם את צורכיהם ואת העדפותיהם האישיות.

איזק מתגוררת בירושלים. היא נשואה לגבריאל ולהם ארבעה ילדים. אחד מהם הוא איש התקשורת אורי איזק.

## קישורים חיצוניים

* אונקוידע - שירות מידע לחולי סרטן Oncoyeda, באתר זאפ דוקטורס
* קריאה בדיון בוועדה לקידום מעמד האישה בכנסת להעלאת מודעות לגילוי מוקדם של סרטן שד בקרב נשים חרדיות (עמותת אחת מתשע), באתר e-med
* Haredi women less exposed to breast cancer, באתר ynetnews
* הסטטיסטיקה שניצחה את המחזירים בתשובה (שחר ע.), באתר אחד נגד כל הדת
* A Women’s Advocate // Sara Siemiatycki wants you to know that your health is in your hands, באתר Ami Magazine

## הערות שוליים

2020 05
קטגוריה:אפידמיולוגיות ישראליות
קטגוריה:אפידמיולוגים ישראלים
קטגוריה:בוגרות בית הספר אוולינה דה רוטשילד
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1956
קטגוריה:ישראלים שנולדו ב-1956
פיני ארונבייב

**פיני ארונבייב** (נולד ב-1976) הוא פזמונאי, מלחין ומפיק מוזיקלי ישראלי.

## ביוגרפיה
ארונבייב נולד וגדל בתל אביב. למד בבית הספר לאמנויות תל אביב. בתחילת דרכו, בין 1995 ל-1996, יצר והפיק מספר רצועות בסגנון גואה טראנס וניצחונות תחת שם הבמה Shell Shock.

יחד עם Shell Shock, בשנת 1995 ארונבייב הפיק פרויקט יורודאנס בשם "International Groove" בשיתוף פעולה עם הזמרת רוית הראל וראפר בשם ג'וני קיי (יונתן כהן).

ההרכב הוציא בסך הכל כ-2 שירים, "Time To Move" ו-"Let Me Take You Higher". שירים אלו יצאו תחת חברת התקליטים "Big Foot Records" שהייתה מחלקת דאנס בבעלות חברת התקליטים הליקון.
השיר "Time To Move" השתתף במצעד הלועזי של רשת ג' אך ללא הצלחה.

ארונבייב החל את דרכו כפזמונאי ומפיק מוזיקלי בעיקר עבור אמנים החתומים בחברת התקליטים הליקון. ב-2002 יצא לאור אלבום הבכורה של הצמד "סאבלימינל והצל", "האור והצל", שארונבייב הפיק ועיבד את רובו. האלבום זכה במעמד "אלבום פלטינה כפול" ולשבחים רבים ממבקרי המוזיקה.

בשנת 2005 כתב, הלחין והפיק את השיר "השקט שנשאר" של שירי מימון אשר ייצג את ישראל באירוויזיון 2005. השיר זכה במקום ה-4 בתחרות. במרץ 2005 הגישה הזמרת רוית הראל תביעה בבית משפט בטענה להפרת זכויות יוצרים על לחן השיר, אותו, לטענתה, הלחינה בשנת 1995 יחד עם ארונבייב. הראל טענה כי היא וארונבייב הלחינו את השיר למילים באנגלית בשם "Hero Of My Hear", ודרשה לקבל קרדיט ותמלוגים, אך הבקשה נדחתה על ידי בית המשפט המחוזי, בנימוק כי הדבר עלול להוביל לפסילת השתתפות ישראל באירוויזיון ובכך יפגע בציבור הישראלי. בהמשך אותה השנה, השתתף בהפקת אלבומה של רוני דואני, "לא עוצרת".

בספטמבר 2005 יצא אלבום הבכורה של שירי מימון הנושא את שמה, מתוכו הפיק ארונבייב את השיר "השקט שנשאר" ושני שירים נוספים. האלבום זכה במעמד "אלבום זהב".

בשנת 2013 הפיק את שירו של רן סנדלר "Find a Way", שהתמודד בקדם-אירוויזיון 2013, אך לא הצליח להגיע לגמר.

## קישורים חיצוניים
* 
* 
* 

## הערות שוליים

קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:בוגרי בית הספר לאמנויות תל אביב
קטגוריה:ישראלים שנולדו ב-1976
משה בן מימון אלבאז

רבי **משה בן מימון אלבאז** (מכונה גם: **רמב"ם אלבאז**; המאה ה-16) היה רב ומקובל בעיר תרודאנת שבמרוקו. מחבר הספר "היכל הקודש" - ביאור קבלי לתפילות השנה, המשלב הלכות והנהגות קבליות.

## ביוגרפיה
ממוזער|חומות העיר העתיקה של תרודאנת
רבי משה בן מימון אלבאז, חי בעיר תרודאנת שבמרוקו. בעקבות מגפה גר תקופה באקא.

הוא נודע כמקובל מופלג שלימד תלמידי חכמים בכירים, מהם ידועים שלושה:
# רבי יצחק הכהן מתרודאנת - מחבר ספר "גינת ביתן".
# רבי יעקב איפרגאן, מחבר "פרח שושן" - פירוש קבלי למסכת אבות, ו"מנחה חדשה" - פירוש קבלי על התורה.
# רבי יהודה בן חנין, דודו של איפרגאן, מחבר הספר 'עץ החיים', ליבורנו, תקמ"ג.
### ספרו: היכל הקודש
הרמב"ם אלבאז התפרסם בעולם התורני בעקבות חיבורו "היכל הקדש", אותו הוא החל לכתוב בשנת ה'של"ה, וסיים בה'שנ"ט אך הוא נדפס לראשונה לאחר מותו, בשנת ה'תי"ג. בספרו זה הוא ביאר את סידור התפילה לימות השנה, על פי ספר הזוהר ופירושי רקנאטי. את הספר הגיה רבי אהרן הסבעוני  מהעיר סלא שבמרוקו, ושילב בהגהותיו גם מתורתו של האר"י.

#### שיטתו הקבלית
שיטתו הקבלית היא ייחודית ומשקפת מסורות קבליות קדומות שרווחו במרוקו, השונות מקבלת אריז"ל.
על ייחודיות זו עמד המו"ל הראשון, רבי יעקב ששפורטש, ובהקדמה ארוכה שאותה כינה בשם "פני ההיכל", ובה עסק בפילוסופיה של הקבלה ובבירור מושג הספירות, הוא כתב:

שוני זה בקבלתו של הרמב"ם אלבאז יכול להסביר את המעשה שהביא החיד"א, בספרו שם הגדולים, מתוך מכתב שמצא; על תלמידי חכמים שעסקו בתורה, ואחד מהם דיבר סרה על הספר "היכל הקודש" ותיכף נתנמנם, והענישו אותו בחלום. מיד כשהקיץ סיפר את הדבר לחביריו וביקשם ודרש מהם שיכבדו את הרב ואת חיבורו.

#### פסקים ומנהגים
לצד הפירושים הקבליים שילב רמב"ם אלבאז מאות פסקי הלכה והנהגות, הרלוונטיים לימות החול, שבתות השנה, ראש חודש ומועדים. בפסקיו משתקפת הגישה ההלכתית של קהילות מרוקו לפני שהתקבלו פסקיו של רבי יוסף קארו.
מפסקיו והנהגותיו:
* ביציאה מבית הכיסא צריך ליטול ידיו שלוש פעמים (דבריו אלו הובאו בספר מגן אברהם סימן ז, ואחרים).
* בליל שבת קוראים פרק "במה מדליקין" לפני ערבית (כמנהג ספרד), ויש לדבר טעם על פי הסוד.
* נהגו לומר ברוך שאמר בשבת בעמידה (מרדכי בן דוד סבעוני מעיר שבימיו הוא התפשט המנהג לאומרו בעמידה גם בחול).
* הציבור מברכים על ההלל כשהוא נקרא בדילוג מפני המנהג (וכידוע כך היה המנהג בספרד ומרוקו), והרמב"ם הורה שלא לברך אף בציבור.
בתחום המנהגים אנו מוצאים חידושים מעניינים בדבריו. למשל בהלכות חג השבועות הוא הורה כי "חייבים כל בעלי תורה לעסוק ב**תורה שבעל פה** כל הלילה". הוא גם חושף את המקור הקדום של מנהג שפיכת המים בחג זה: יש שייחסו לו את ספר פרח שושן, אך משה חלמיש הוכיח שאינו לו אלא לאחד מתלמידיו. נשאר ממנו בכתב יד חיבור על אותיות האלפבית.

## לקריאה נוספת
* אורי חנניה אלנקווה, "חבל הסוס והעיר תרודאנת" ו"מבוא" - **היכל הקודש**, ירושלים תשס"ה
* דן מנור, ר' משה בר מיימון (אלבז) - פרשנות קבלית ומקורותיה, **קבלה**, גיליון 7, לוס אנג'לס (תשסב) 199-223
*

## קישורים חיצוניים
* 
* 
* 

## הערות שוליים

קטגוריה:רבנים מרוקאים
קטגוריה:מקובלים
משבר תירוטוקסי

**משבר תירוטוקסי **(באנגלית:** Thyroid storm**, כלומר "סערת תריס"), הוא סיבוך נדיר ומסכן חיים של יתר-תריסיות. תסמינים אופיינים כוללים חום גבוה (לפעמים הטמפרטורות מגיעות מעל 40°), קצב לב מהיר ואף אי-ספיקת לב, תסמינים ממערכת העיכול כגון הקאות ושלשולים וכן ירידה במצב ההכרה. מעבר לטיפול תומך הטיפול כולל תרופות להאטת קצב הלב וחסימה של יצירת הורמוני תריס. במקרים בהם אין תגובה מספקת לטיפול תרופתי יש להתקדם לכריתה מלאה של בלוטת התריס.

קטגוריה:ערכים שבהם תבנית בריטניקה אינה מתאימה
קטגוריה:הפרעות של בלוטת התריס
עונת 2020/2021 ביורוליג

**עונת [[2020 בספורט|2020]]/[[2021]] ב[[יורוליג]]** היא העונה ה-64 של המפעל הראשון בחשיבותו בכדורסל האירופי, והעונה ה-21 בשם "יורוליג" (לפני כן נקרא המפעל גביע אירופה לאלופות בכדורסל). זו העונה החמישית ברציפות בפורמט הליגה ובדרך בחירת הקבוצות המשתתפות בה, שנקבעו עקב סכסוך יורוליג-פיב"א בשנים שקדמו לה. העונה נפתחה ב-1 באוקטובר 2020.

משחקי הפיינל פור יתקיימו בקלן, גרמניה. העיר נבחרה לארח את משחקי הפיינל פור בעונה שעברה, אך הם בוטלו לבסוף בשל התפרצות מגפת הקורונה.

הזוכה בתחרות הייתה אנאדולו אפס וזו הייתה הזכייה הראשונה בתולדות המועדון.
## מתכונת התחרות
בתחרות השתתפו 11 קבוצות בעלי רישיונות A. תוקפם יסתיים בשנת 2026. קבוצות אלו קיבלו זכות להשתתף בעונה הסדירה לכל התקופה.

שבע קבוצות נוספות העפילו לעונה הסדירה על בסיס השתתפותה בעונה הקודמת שהופסקה עקב מגפת הקורונה.

בתחרות משתתפות 18 קבוצות, שיתחרו בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות יעפילו לפלייאוף, בו ישחקו המדורגת בשיטת הצלבה של הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף יתקיים בפורמט של סדרות "הטוב מחמישה", כאשר בסיומו המנצחות יעפילו לפיינל פור שיתקיים בקלן.

## המשתתפות בתחרות

## שינוי מאמנים

## עונה סדירה

## פלייאוף

8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי).
המדורגת גבוה יותר אירחה את המשחק הראשון, השני והחמישי (במידת הצורך). המדורגת נמוך יותר אירחה את המשחק השלישי והרביעי (במידת הצורך). ארבע קבוצות העפילו לשלב חצי הגמר, ושתי המנצחות בחצאי הגמר התמודדו בגמר על תואר אליפות אירופה בכדורסל.

## פיינל פור

### משחק הגמר

## פרסים
### [[MVP של היורוליג]]
 וסיליה מיציץ' מאנאדולו אפס.

### [[MVP של פיינל פור היורוליג]]
 וסיליה מיציץ' מאנאדולו אפס.
### [[חמישיית העונה ביורוליג]]

### [[פרס אלפונסו פורד|מלך הסלים "אלפונסו פורד"]]

 אלכסיי שבד ( חימקי מוסקבה)

### [[שחקן ההגנה של היורוליג|שחקן ההגנה]]

 אדי טבארס ( ריאל מדריד)

### [[הכוכב העולה של היורוליג|הכוכב העולה]]

 עוסמן גרובה ( ריאל מדריד)

### מצטיין המחזור
#### עונה סדירה

#### פלייאוף

### מצטיין החודש

## קישורים חיצוניים
* נתונים מאתר הליגה
* פירוט תוצאות באתר יורובסקט

## הערות שוליים

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2020
קטגוריה:תחרויות כדורסל ב-2021
קטגוריה:2020 באירופה
קטגוריה:2021 באירופה
Brightest Blue

***Brightest Blue*** (בעברית: "**הכחול הבהיר ביותר**") הוא אלבום האולפן הרביעי של הזמרת-יוצרת האנגלייה אלי גולדינג. האלבום יצא לאור ב-17 ביולי 2020, על ידי חברת התקליטים פולידור רקורדס. מתוך האלבום יצאו שמונה סינגלים ביניהם: "Worry About Me" ו-"Power".

## רקע והפקה
בינואר 2017 הכריזה גולדינג על תחילת העבודה על אלבום האולפן הבא שלה, ובאפריל הודיעה ברשתות החברתיות כי החלה לעבוד עם המפיק בלאדפופ. באותו החודש שיתפה פעולה עם קייגו בשיר "First Time". ב-24 באוקטובר 2018 הוציאה את הסינגל "Close to Me", בו התארחו דיפלו וסוואה לי. לאחר מכן, חשפה בריאיון למגזין הגרדיאן כי השיר נכתב על ידה, ודיברה על שלושה שירים חדשים שהקליטה: "Flux", "Love I'm Given" ו-"Electricity".

ביולי 2019, פרסמה גולדינג כי השירים הבאים שתוציא הם "Woman I Am" ו-"Start". בנובמבר הוציאה גרסה מחודשת לשיר "River" של ג'וני מיטשל. השיר הגיע למקום הראשון במצעד הסינגלים הבריטי והפך לשיר השלישי שלה שהגיע להישג זה. ב-13 במרץ 2020 הוציאה את הסינגל "Worry About Me", בו התארח בלאקבר. באותו החודש, התארחה בראיון ששודר בתחנת הרדיו Heart, בו היא הצהירה כי "האלבום יחולק לשני חלקים" וכי היא תנגן בו קטעים של בס, גיטרה ופסנתר. במהלך ריאיון בתוכנית "לייט לייט שואו" של ג'יימס קורדן, שיתפה כי האלבום יתאר שני צדדים שלה; הצד הראשון יכלול שירים שנכתבו על ידה ואילו השני יציג את האלטר אגו שלה ויכיל שירים שהוציאה משנת 2018 ועד שנת 2020. ב-21 במאי, הוציאה את הסינגל "Power", אשר את הקליפ שלו צילמה בביתה, במהלך מגפת הקורונה.

ב-27 במאי 2020, הכריזה גולדינג ברשתות החברתיות את שמו של האלבום: "Brightest Blue". כמו כן, חשפה את תאריך צאתו ואת רשימת הרצועות שלו. כבר באותו היום הפכה אותו לזמין לרכישה מוקדמת ברשתות הזרמות המדיה השונות. החלק הראשון של האלבום נקרא "Brightest Blue" והוא כולל 13 רצועות, ואילו החלק השני נקרא "EG.0" והוא כולל את הסינגלים "Close to Me", "Hate Me" ו-"Worry About Me" שיצאו בעבר, ושתי רצועות חדשות.

## סיבוב הופעות
כדי לקדם את האלבום, גולדינג תצא ב-28 באפריל 2021, לסיבוב ההופעות הרביעי שלה, "Brightest Blue Tour", באירופה.

## רשימת רצועות

* האלבום עצמו מגיע בשני חלקים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלי גולדינג
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי ג'ייסון אביגן
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי כסף בממלכה המאוחדת
קטגוריה:אלבומי חברת פולידור רקורדס
האיש הנעלם – הסיפור של וילפריד ישראל

**האיש הנעלם – הסיפור של וילפריד ישראל** הוא סרט תיעודי שיצר הבמאי הישראלי יונתן ניר. הסרט, שנעשה בהשראת ספרה של נעמי שפהרד, "וילפריד ישראל, שגריר ללא ארץ", חושף את סיפורו של וילפריד ישראל - איש עסקים יהודי אמיד והבעלים של חנות הכלבו הגדולה בברלין בשנות השלושים, סוציאליסט והומוסקסואל שהיה מעורב בהצלתם של עשרות אלפי יהודים בתקופת השואה, ומילא תפקיד מפתח במבצע הקינדר-טרנספורט. הסרט הופק על ידי "היי-לייט סרטים" והקרנת הבכורה שלו נערכה בפסטיבל דוקאביב בשנת 2017.

בין מבצעי ההצלה העיקריים שמתוארים בסרט נכללים ה"קינדר-טרנספורט" ו"המשולש", שאליו השתייכו בנוסף לוילפריד ישראל, גם קפטן פרנק פולי והוברט פולק שלפי ההערכות, הצילו יחד כעשרת אלפים יהודים.

## מרואיינים
הסרט מציג ראיונות שצולמו עם ניצולי קינדרטרנספורט, חברי קיבוץ הזורע, היסטוריונים, חוקרים וקרובי משפחה של וילפריד ישראל. זאת רשימת המרואיינים:

* עליסה דביר
* חנה אופנהיימר
* אילנה מיכאלי
* ד"ר אילן בר
* אופיר בר
* נעמי שפהרד
* יונתן ניר
* פיטר רוקסבורו
* הולגר שוורטינג
* ד"ר כריסטוף קרויצמולר
* ד"ר יוכן פלנקר
* ברונו ווקסנר
* עומרי מארק בהר
* ברברה דנקוורט
* ג'ונתן וילפריד אופנהיימר
* ד"ר יפתח ניר
* עמוס (קורט) קוני ניקולאי
* מייקל סמית
* אדי (אדם) דליות
* פרופ' (אמריטוס) משה צימרמן
* ליסה סופי בכנר
* ד"ר פאולה היל
* פרופ' לזלי ברנט
* וולטר פלדמן
* עליזה טננבוים
* יואל דורקם
* פולה מרוז
* הנלורה (הורן) כהן


## הקרנות בולטות
הסרט הוקרן בפסטיבלי קולנוע ואירועי זיכרון רבים ברחבי העולם, ביניהם:
* פסטיבל דוקאביב הבינלאומי 2017
* פסטיבל סקוטסדייל הבינלאומי 2017
* פסטיבל הקולנוע היהודי של בריטניה 2017
* פסטיבל הקולנוע הישראלי של שיקגו 2017
* פסטיבל הקולנוע היהודי של ברלין וברנדנבורג 2017
* מוזיאון הסובלנות בלוס אנג'לס 2017
* משרדי האו"ם בווינה 2018
* פסטיבל הסובלנות של זאגרב 2018
* פסטיבל סרט הבינלאומי 2018
* פסטיבל הקולנוע היהודי של פילדלפיה 2018 - פרס חביב הקהל
* פסטיבל הקולנוע היהודי של ניו המפשייר 2018 - פרס חביב הקהל
* פסטיבל סנטה ברברה הבינלאומי 2018

## סרט קצר

בשנת 2012 יצא סרט תיעודי באורך 34 דקות בשם "**וילפריד ישראל - המציל מברלין**". הסרט, שבויים על ידי יונתן ניר והופק על ידי נועם שלו, אופיר בר ואילן בר, מוקרן על בסיס שבועי במוזיאון וילפריד ישראל לאמנות ולידיעת המזרח בקיבוץ הזורע. ברבים מהחומרים שנאספו במהלך הפקת הסרט נעשה שימוש בהמשך בסרט "האיש הנעלם – הסיפור של וילפריד ישראל".

## קישורים חיצוניים

* האיש הנעלם – הסיפור של וילפריד ישראל, באתר של הבמאי יונתן ניר

## הערות שוליים

קטגוריה:סרטים תיעודיים ישראליים
קטגוריה:סרטי 2017
קטגוריה:סרטים על השואה
קטגוריה:סרטי להט"ב ישראליים
קטגוריה:סרטי להט"ב תיעודיים
קטגוריה:סרטים ישראליים משנת 2017
קטגוריה:זיכרון שואת יהודי גרמניה
קטגוריה:קינדר-טרנספורט
קטגוריה:סרטי יונתן ניר